شلونكم انشاء الله ابخير
حبيت اكتبلكم طريقه القيمر العراقي
وهاي الطريقه طبعا بس للعايشين خارج العراق
لان الساكنين بالعراق سهل عليهم يحصلوه بس الي
خارج العراق شلون
وانا دائما اسوي هل الطريقه
والكل يكَول طيب
جربوه او ما اتخسرون
بس ما ينفع الي يسوي رجيم
ههههههه
أول شي لازم تشترون كريمه كامل الدسم
بس ابكل بلد يختلف نوع وشكل الكريمه
وانا راح اكتب اسمه بالانكليزيwhipping cream
انشاء الله تلكَوه
وحليب كامل الدسم
هسى عندكم الكريمه والحليب
شتسون
اتجيبون علبه الكريمه اتخلوه بالجدر مو العلبه الكريمه لا نتسون و نص مقدار علبه الكريمه حليب كامل الدسم
وخلو عالطباخ بس شفتو صار حار والبخار طلع
اتشيلون الجدر من ع الطباخ واتجيبون طاوه اتخلون الجدر بالطاوه واتخلون ماي بالطاوه واترجعون الطاوه ع الطباخ
واتنصون الطباخ اقل درجه مده ساعه لو ساعه ونص طبعا انتو امغطين الجدر بالغطا ماله ما يحتاج اذكركم مو
المهم اتطفون الطباخ واتعوفوه يبرد واتشيلون الجدر شوي شوي من ع الطباخ واتخلوه بالثلاجه وثاني يوم اتطلعون الجدر
وابسكينه صغيره اتمشوه على اطراف الطاوه الي القيمر املزكه بيه واتطلعون القيمر واتخلو بالماعون ولا تنسون تشترون دبس
من غيره ما يصير
انشاء الله يعجبكم
واي سؤال اني بالخدمه
انشاء الله اكون وضحت